Chris Brunette se loopbaan begin in die tydskrifwese, waarna hy inhoudsbestuur van verskeie webruimtes van Naspers en M-Web se Internetportale behartig. Hy verdiep hom ‘n tyd lank in aanlyn-strategie en -bemarking vir die advertensiehuis Foote, Cone & Belding. Hy verwerf sy MA in Afrikaans en Neerlandistiek aan die Universiteit van Kaapstad in 2005.
Zani is gebore, getoë en opgelei in Johannesburg (RAU en Vega), maar het haarself in Kaapstad kom vind. Sy werk al jare in die internetbedryf, maar haar passie vir die kunste het die oorhand gekry. Nou spandeer sy haar tyd saam met mense wat ietwat anders na die lewe kyk. Sy vind inspirasie in vriende, feeste, vryers en fiksie.